Najväčšia česko-slovenská advokátska kancelária HAVEL & PARTNERS s novým rokom povyšuje celkom 14 advokátov. Ondřej Majer a Ján Šturm sa s účinnosťou od 1. 1. 2021 stávajú spoločníkmi kancelárie, t. j. ekvity partnermi. Z pozície counsel sa na pozíciu partnera kancelárie posúva Josef Adam. Interný kariérny postup na ďalších troch senior úrovniach zaznamenáva tiež ďalších 11 advokátov.
HAVEL & PARTNERS je najväčšou českou advokátskou kanceláriou na slovenskom trhu a celkovo siedmou najväčšou právnickou firmou na Slovensku. Vyplýva to z prestížneho rebríčka TOP 10 najväčších právnických firiem vydávaného novinami The Slovak Spectator.
Potvrdzuje tým najúspešnejší rok vo svojej histórii.
HAVEL & PARTNERS nadviazala na najprestížnejšie globálne ocenenie Chambers Europe Awards 2020 pre najlepšiu kanceláriu na českom trhu a stala sa taktiež absolútnym víťazom v súťaži Právnická firma roka 2020 v ČR. V 13. ročníku súťaže získala kancelária celkom štyri ocenenia: Hlavnú cenu pre domácu kanceláriu a za najlepšie klientske služby a zároveň dosiahla prvenstvo v kategórii Fúzie a akvizície a Právo hospodárskej súťaže. Ide o historicky najlepšie výsledky. Tie tento rok HAVEL & PARTNERS dosiahla aj v rámci slovenskej Právnickej firmy roka, kde získala 3 ocenenia, vrátane klientsky najobľúbenejšej kancelárie. Výsledky tejto prestížnej súťaže, ktorú pravidelne organizuje spoločnosť EPRAVO.CZ pod záštitou Českej advokátskej komory a Ministerstva spravodlivosti ČR, boli vyhlásené 3. novembra online.